আইআইএমে হয়ে গেল উদ্যোগপতিদের আন্তর্জাতিক সামিট। অডিটোরিয়ামের একেবারে উল্টোদিকে মেন গেট থেকে অনেকটা হাঁটা পথ। এই পথ ধরেই হেঁটে আসছিলেন একেক জন তরুণ উদ্যোগপতি। দৃশ্যটা দেখার মতো। নবম আন্তর্জাতিক অন্টরপ্রনেওরশিপ সামিটে অংশ নিতে এসেছেন কলকাতা এবং পার্শ্ববর্তী রাজ্যের বেশ কিছু স্টার্টআপ-এর কর্ণধাররাও। ঝকঝকে, উদ্দীপনাময় কিছু দৃষ্টি বিনিময় বুঝিয়ে দেয় স্বনির্ভর প্রকল্পে আধুনিক প্রজন্ম কি অসম্ভব সিরিয়াস। নতুন কিছু করার প্রচেষ্টা এবং তা আরও ভালো কি করে করা যায় তার নির্যাস পেতেই শনিবাসরীয় এই সকাল আই.আই.এমে উৎসর্গীকৃত।